אין לבלבל עם אין לבלבל ערך זה, העוסק בשחקן, מדבב ותסריטאי ישראלי, עם הערך "יהונתן גוטליב", העוסק בעיתונאי ישראלי.

**יונתן גוטליב** (נולד ב-12 בספטמבר 2005) הוא שחקן, מדבב, יוצר קולנוע ותסריטאי ישראלי.

ביוגרפיה
--------

גוטליב נולד בתל אביב וגדל בעיר פתח תקווה בשכונת אם המושבות. למד בבית הספר היסודי "נתן יונתן".

### תחילת דרכו: טלוויזיה ודיבוב

גוטליב החל לשחק ולהשתתף בקמפיינים ובפרסומות שונות בטלוויזיה מגיל שבע, ביניהן: לחברת "שטראוס", "HOT", "עלית", "תמי 4", "טרה", "בייגלה מלא", "קסטרו", "רולדין", "בנק הפועלים", "תפוזינה" ועוד.

בשנת 2014 השתתף כתפקיד אורח בתור בן אמזלג בסדרה "מי נתן לך רישיון?". באותה השנה השתתף גם בתפקיד אורח בסדרה "משפחה טובה", בתפקיד אלחנן בערוץ הראשון.

בשנת 2015 גילם את דמותו של יונתן בסדרה "חיבוק של שבת" בערוץ הופ!. החל לגלם את יואב גרנות בתוכנית "לה פמיליה" לצד רותם אבוהב, חנה לסלאו ועוד. באותה השנה החל לדבב בסדרת האנימציה "בוב הבנאי".

בשנת 2016 דיבב גוטליב את ג'יימס ג'ונס בסדרת האנימציה "סמי הכבאי" ששודרה בערוץ הופ!, ואת דוגו בסדרה "משמר האריות" המשודרת בערוץ דיסני ישראל.

בשנת 2017 גילם בתפקיד אורח את יריב בסדרה "בית הכלבים" ואת יהונתן בסדרה "אלישע". החל מאותה שנה מגלם את אודי בסדרה "אחותי קפצה כיתה" המשודרת בערוץ yes לצד עודד מנשה, בר מיניאלי, טלי אורן ועוד. באותה שנה גם דיבב את ג'יימס ג'ונס בסרט "סמי הכבאי: תעלומה מהחלל"

בשנת 2018 השתתף בתפקיד אורח בסדרה "כפולה".

בשנת 2019 החל לגלם את איתי-נחמיה הנדלר לצד לי בירן, אליאנה תדהר ונלי תגר בסדרה "פוראבר" המשודרת בערוץ HOT.
ביוני באותה השנה גילם את יונתן נחמה בסדרה "נחמה".

משנת 2020 החל לגלם את טומי פישר בסדרה ספיידרז בערוץ TeenNick, עד לסיום הסדרה בשנת 2022.

בשנת 2022 גילם את אסיף בתפקיד אורח בעונה השנייה של קומדיית המצבים "לבד בבית".

### קולנוע

בשנת 2021 כתב, ביים, צילם וערך את הסרט הקצר "המכשפה מאבן גבירול", בכיכובם של השחקנים שון עיסא, עמית הכטר, שחר טבוך, אפרת ארנון ועוד. באותה השנה גם כתב, ביים וערך את הסרט הקצר באנגלית "BLISS: Or The Unbearable Search For Love".

בשנת 2023 כתב וביים את הסרט הקצר "כוכב נופל", בכיכובם של השחקנים מעיין בלום, ירין אורון, נתי קלוגר ועוד. באותה השנה גם ביים (יחד עם יפתח סמוכה) וערך את הסרט הקצר העצמאי "טעות איומה", בכיכובם של השחקנים יעל שרוני ורועי בר-נתן.

### חיים אישיים

מתגורר בתל אביב-יפו.

פילמוגרפיה
----------

טלוויזיה| שנה | סדרה | דמות | הערות |
| --- | --- | --- | --- |
| 2014 | מי נתן לך רישיון? | בן אמזלג | תפקיד אורח |
| משפחה טובה | אלחנן |
| 2015 | חיבוק של שבת | יונתן | תפקיד ראשי |
| לה פמיליה | יואב גרנות | תפקיד משנהערוץ 10 (עונות 1-2)רשת 13 (עונה 1) |
| 2017 | בית הכלבים | יריב | תפקיד משנה |
| אחותי קפצה כיתה | אודי |
| 2018 | פוראבר | איתי-נחמיה הנדלר |
| כפולה | ילד בן 12 | תפקיד אורח |
| 2019 | אלישע | יהונתן | תפקיד משנה |
| נחמה | יונתן נחמה |
| 2020 | ספיידרז | טומי פישר | תפקיד ראשי |
| 2022 | לבד בבית | אסיף | תפקיד אורח |

דיבוב| שנה | סדרה/סרט | דמות |
| --- | --- | --- |
| 2015 | בוב הבנאי | - |
| 2016 | סמי הכבאי | ג'יימס ג'ונס |
| משמר האריות | דוגו |
| 2017 | סמי הכבאי: תעלומה מהחלל | ג'יימס ג'ונס |

פרסים ומועמדויות
----------------

| שנה | פרס | קטגוריה | סדרה | תוצאה |
| --- | --- | --- | --- | --- |
| 2021 | פרסי הטלוויזיה לילדים ולנוער | תגלית השנה | ספיידרז | **מועמדות** |
| 2022 | פרסי נבחרי השנה של פרוגי | שחקן ראשי בסדרת נוער | **מועמדות** |
| לבד בבית | **מועמדות** |

קישורים חיצוניים
----------------

ויקישיתוף מדיה וקבצים בנושא **יונתן גוטליב** בוויקישיתוף
* יונתן גוטליב, ברשת החברתית אינסטגרם
* יונתן גוטליב, ברשת החברתית טיקטוק
* יונתן גוטליב, במיזם "אישים" לתיעוד היצירה הישראלית
* יונתן גוטליב, במסד הנתונים הקולנועיים IMDb (באנגלית)
* יונתן גוטליב, באתר "אידיבי", מאגר הידע העברי לקולנוע ישראלי ועולמי
* יונתן גוטליב, במסד הנתונים הקולנועיים KinoPoisk (ברוסית)
* ברנדה אזרצקי, יונתן גוטליב: ״כל מה שקרה לי היה שילוב של עבודה קשה ומזל״, באתר חדשות 13, 16 באוגוסט 2021
* משה אבוטבול, חולם בגדול: יונתן גוטליב בראיון מיוחד, באתר פרוגי, 15 במאי 2022

הערות שוליים
------------